rejauldu/bengali-wikipedia huggingface dataset:
thumb|গ্লাইপ্টোডন শিকার করছে একটি যুগল thumb|দক্ষিণ স্পেনের আল্টামিরা ও পেলিওলিথিক গুহাচিত্র পুরা প্রস্তর যুগ বা আদিম প্রস্তর যুগ বা প্যালিওলিথিক(উচ্চারণঃ  অথবা )  বা প্যালিওলিথিক যুগ বলতে সেই সময়কালের ইতিহাসকে বোঝায় যখন আদিম মানুষ একদম প্রাথমিক পাথরের যন্ত্রপাতি বানাতে শুরু করেছিল। মানবজাতির প্রযুক্তিগত প্রাগৈতিহাসের প্রায় ৯৫% জুড়ে রয়েছে পুরা প্রস্তর যুগ। ২.৬ মিলিয়ন বছর আগে হোমিনিনিন যেমন অস্ত্রালোপিথেচিনদের মাঝে পাথরের যন্ত্রপাতি প্রচলনের সময় থেকে বর্তমান হতে ১০,০০০ বছর পূর্বে প্লাইস্টোসিন যুগের শেষভাগ পর্যন্ত এর বিস্তৃতি।Toth, Nicholas; Schick, Kathy (2007).  In Henke, H.C. Winfried; Hardt, Thorolf; Tatersall, Ian. Handbook of Paleoanthropology. Volume 3. Berlin; Heidelberg; New York: Springer-Verlag. p. 1944. (PRINT:  ONLINE: )   সময় যুগ সরঞ্জাম অর্থনীতি বাসস্থান অঞ্চল সমাজ ধর্ম প্রস্তর যুগ Paleolithic (পুরা প্রস্তর যুগ) প্রকৃতিতে প্রাপ্ত বস্তু ও হাতে বানানো যন্ত্রের ব্যবহার – মুগুর, ধার দেওয়া পাথর, chopper, কুঠার, scraper, বর্শা, ধনুর্বাণ, হারপুন, needle, scratch awl শিকার করা এবং খাবার সংগ্রহ করা যাযাবর জীবনযাত্রা – caves, huts, tooth or skin hovels, mostly by rivers and lakes A band of edible-plant gatherers and hunters (25-100 people) Evidence for belief in the afterlife first appears in the Middle Paleolithic or Upper Paleolithic, marked by the appearance of burial rituals and ancestor worship. Priests and sanctuary servants appear in the prehistory. Mesolithic (মধ্য প্রস্তর যুগ) (known as the Epipalaeolithic in areas not effected by the Ice Age (such as Africa)) Handmade tools and objects found in nature – bow and arrow, fish – basket, boats Tribes and Bands Neolithic (নব্যপ্রস্তরযুগ) Handmade tools and objects found in nature – chisel, hoe, plough, yoke, reaping-hook, grain pourer, barley, loom, earthenware (pottery) and weapons agriculture Gathering, hunting, fishing and domesticationFarmsteads during the Neolithic and the Bronze Age Formation of cities during the Bronze Age Tribes and the formation of chiefdoms in some Neolithic societies at the end of the Neolithic period' States and chiefdoms during the Bronze Age.ব্রোঞ্জ যুগ Copper and bronze tools, potter's wheel Agriculture – cattle – breeding, agriculture, craft, tradeলৌহ যুগ Iron tools  তথ্যসূত্র  বিষয়শ্রেণী:ইতিহাস বিষয়শ্রেণী:বিশ্বের ইতিহাস বিষয়শ্রেণী:প্রস্তর যুগ বিষয়শ্রেণী:ঐতিহাসিক যুগ বিষয়শ্রেণী:পুরা প্রস্তর যুগ
গয়রা নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি সুধানী নদীর উপনদী৷ এটি মূলত বৃষ্টির জলে পুষ্ট নদী৷  গতিপথ গয়রা নদী উৎপত্তি হয়েছে উত্তর দিনাজপুর জেলার গোয়ালপোখর থানার খিকিরটোলায়। সেখান থেকে মানুষকোল ইত্যাদি গ্রাম পঞ্চায়েত হয়ে নদীটি জিয়াগাছির পরে সুধানীর সাথে মিলিত হয়েছে। বর্তমানে এই নদীটির অনেকাংশই কৃষিজমিতে পরিণত হয়েছে।https://www.bengallive.in/bengallive-special/river-story-of-uttar-dinajpur-fourth-part/  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:উত্তর দিনাজপুর জেলার নদী
নেপচুনিয়াম পর্যায় সারণীর অ্যাক্টিনাইড সিরিজের তথা গ্রুপ 3B এর অন্তর্গত একটি তেজস্ক্রিয় মৌল। প্রথম কৃত্রিমভাবে প্রস্তুতকৃত ট্রান্সইউরেনিয়াম মৌল হিসেবেও এর পরিচিতি রয়েছে। এটি রৌপ্য বর্ণের ধাতব পদার্থ।   আবিষ্কার  এডুইন ম্যাটিসন ম্যাকমিলান (Edwin Mattison McMillan) এবং ফিলিপ হগ অ্যাবেলসন (Philip Hauge Abelson) নামক দুজন বিজ্ঞানী সর্বপ্রথম ১৯৪০ সালে নেপচুনিয়াম তৈরি করেন। তারা ইউরেনিয়ামের আকরিকের নিউট্রন আবেশিত ট্রান্সমিউটেশন বিক্রিয়ার (Neutron-induced Transmutation Reaction) মাধ্যমে এটি প্রস্তুত করেন। মূলত সাইক্লোট্রন নামক যন্ত্র থেকে উচ্চ দ্রুতিসম্পন্ন নিউট্রন দ্বারা ইউরেনিয়ামকে আঘাত করার ফলে এটি উদ্ভাবনের সম্ভাবনা সৃষ্টি হয়।   সাধারণ বৈশিষ্ট্য  ব্রিডার চুল্লীর মাধ্যমে ইউরেনিয়াম-২৩৮ থেকে প্লুটোনিয়াম তৈরির সময় উপজাত হিসেবে নেপচুনিয়াম উৎপাদিত হয়। এ ক্ষেত্রে সাধারণত প্লুটোনিয়ামের ১০০০ ভাগের ১ ভাগ নেপচুনিয়াম উৎপাদিত হয়।  এটি সাধারণত তিনটি কেলাস গঠন প্রদান করে। তবে কক্ষ তাপমাত্রায় আলফা-অর্থোরম্বিক গঠন দেখায়। রাসায়নিকভাবে সক্রিয় এ মৌলটির ধর্ম অনেকটা ইউরেনিয়াসের মতই। জলীয় দ্রবনে এটি বিভিন্ন আয়নের জন্য বিভিন্ন বৈশিষ্ট্যমূলক বর্ণ প্রদান করে। যেমন :  Np3+ = হালকা পার্পল  Np4+ = হালকা হলুদাভ সবুজ  (NpO2)+ = সবুজাভ নীল  NpO2+ = অ্যানায়নের উপর নির্ভর করে বর্ণহীন থেকে গোলাপী অথবা হলুদাভ সবুজের মধ্যে পরিবর্তনশীল   আইসোটোপ  নেপচুনিয়ামের সকল আইসোটোপই তেজম্ক্রিয়। সবচেয়ে স্থিতিশীল আইসোটোপ হচ্ছে নেপচুনিয়াম-২৩৭ যার অর্ধায়ুকাল ২,১৪০,০০০ বছর। আর সবচেয়ে অস্থিতিশীল আইসোটোপ হচ্ছে নেপচুনিয়াম-২৩২ যার অর্ধায়ুকাল ১৩ মিনিট।   ব্যবহার    নিবন্ধের উৎস   উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।  উচ্চ মাধ্যমিক রসায়ন প্রথম পত্র - ড. সরোজ কান্তি সিংহ হাজারী, হারাধন নাগ।   থাম্ব|231x231পিক্সেল|নেপচুনিয়াম এর ইলেক্টন বিন্যাসব্রিটানিকা বিশ্বকোষ (Encyclopedia Britannica)   আরও দেখুন   এডউইন ম্যাকমিলান  ফিলিপ অ্যাবেলসন  মৌলিক পদার্থ  পর্যায় সারণী  ট্রান্সইউরেনিয়াম মৌল  তেজস্ক্রিয়তা   তথ্যসূত্র   বিষয়শ্রেণী:মৌলিক পদার্থ বিষয়শ্রেণী:অ্যাক্টিনাইড
সিকিম ফুটবল অ্যাসোসিয়েশন (এসএফএ) হল ৩৭টি ভারতীয় রাজ্য ফুটবল অ্যাসোসিয়েশনের মধ্যে একটি যা সর্বভারতীয় ফুটবল ফেডারেশন (এআইএফএফ) এর সাথে অনুমোদিত, গ্যাংটক, সিকিম থেকে।  এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।   ইতিহাস   সিকিম ফুটবল অ্যাসোসিয়েশন ১৯৭৬ সালে গঠিত হয়েছিল, যদিও আগে এটি গ্যাংটক ফুটবল এবং স্পোর্টিং অ্যাসোসিয়েশন নামে পরিচিত ছিল। সিকিম ফুটবল প্রথম স্থানীয় দল, কুমার স্পোর্টিং ক্লাবের সাথে শুরু হয়।    সমিতি সিকিম সরকারের সহায়তায় ১৯৭৯ সালে সিকিম গোল্ড কাপ শুরু করে।  আয়োজনের অভাবে সিকিমে ফুটবলের প্রতি আগ্রহ কমে যাওয়ায় ভারতীয় ফুটবল দলের প্রাক্তন অধিনায়ক বাইচুং ভুটিয়া, যিনি সিকিমে জন্মগ্রহণ করেন, ক্লাব ইউনাইটেড সিকিম প্রতিষ্ঠা করেন। এটি সিকিম ফুটবল দলের প্রধান খেলোয়াড়ের উৎস হয়ে ওঠে।   প্রতিযোগিতা   স্তরবিভাগউন্নীত এবং অবনমন ১ (ভারতীয় ফুটবল পিরামিডে ৫ম স্তর)সিকিম প্রিমিয়ার ডিভিশন লিগ৮টি দল, সিকিম বি ডিভিশনে নীচে অবনমন২(ভারতীয় ফুটবল পিরামিডের ৬ষ্ঠ স্তর)সিকিম বি বিভাগ১২টি দল, সিকিম প্রিমিয়ার ডিভিশন লিগে শীর্ষ পদোন্নতি, নীচের ২টি সিকিম সি ডিভিশনে অবনমন ৩(ভারতীয় ফুটবল পিরামিডে ৭ম স্তর)সিকিম সি বিভাগ১২টি দল, শীর্ষ ২টি দল সিকিম বি ডিভিশনে উন্নীত    সিকিম প্রিমিয়ার ডিভিশন লিগ  সিকিম প্রিমিয়ার ডিভিশন লিগ হল সিকিমের পুরুষদের ফ্র্যাঞ্চাইজি ফুটবল লিগ, যেটি শীর্ষ স্তরের দীর্ঘকাল নিষ্ক্রিয়তার পরে অনুষ্ঠিত হয়। প্রথম সিজনটি ১৯৭০ এর দশকে। সিকিম প্রিমিয়ার ডিভিশন লিগ "সিকিম প্রিমিয়ার লিগ" এর সাথে বিভ্রান্ত হবেন না, একটি বেসরকারী ফ্র্যাঞ্চাইজি ভিত্তিক টুর্নামেন্ট ফুটবল ডেভেলপমেন্ট প্রাইভেট লিমিটেড (এফডিপিএল), সিকিম ভিত্তিক একটি বেসরকারী সংস্থা দ্বারা আয়োজিত।  সিকিম প্রিমিয়ার ডিভিশন লিগের বিজয়ী, সিকিম পুলিশ ফুটবল টিম ব্যতীত, ইলিগ ৩-এ মনোনয়ন লাভ করে।   সিকিম মহিলা সুপার লিগ  লিগে ছয়টি দল রয়েছে, যথা ইয়াং গার্লস এফসি (গ্যালশিং), পাকিয়ং ইউনাইটেড এফসি, নর্দানার্স গার্লস এফসি, সোরেং গার্লস একাডেমি, ডেন্টাম গার্লস একাডেমি এবং সাউদার্নার্স গার্লস (নামচি)। এটি নারী খেলোয়াড়দের শ্রেষ্ঠত্ব অর্জন এবং স্বীকৃতি লাভের সুযোগ দেয়। দলগুলিকে রাজ্যের বাইরের পাঁচজন সহ সর্বাধিক ২৫ জন খেলোয়াড়ের অনুমতি দেওয়া হয়েছে। এটি প্রতিটি দলের জন্য কমপক্ষে পাঁচটি ম্যাচ খেলার জন্য ডিজাইন করা হয়েছে।  তথ্যসূত্র  বিষয়শ্রেণী:সিকিমে ফুটবল বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:১৯৭৬-এ প্রতিষ্ঠিত ক্রীড়া সংস্থা বিষয়শ্রেণী:১৯৭৬-এ সিকিমে প্রতিষ্ঠিত
পানাম সেতু একটি মুঘল আমলে নির্মিত ইটের তৈরি সেতু। এটি নারায়ণগঞ্জ জেলার সোনারগাঁ এলাকার অন্তর্ভুক্ত হাবিবপুর এর পূর্ব দিকে পঙ্খীরাজ খালের উপর নির্মিত।  আদিতে এর নাম ছিল ‘কোম্পানি কে গঞ্জ কা পুল’ বা কোম্পানিগঞ্জের সেতু।    অবস্থান  থাম্ব|পানাম সেতু পানাম সেতুটি সোনারগাঁ উপজেলাধীন  হাবিবপুরের পূর্বদিকে কোম্পানিগঞ্জ ও বারি-মজলিশ এলাকার মধ্যবর্তী পাকা রাস্তা সংযোগ সড়কে পঙ্খীরাজ খালের উপর নির্মিত।  সেতুটি হাজীগঞ্জ এলাকাকে বৈদ্যের বাজার এলাকার সংযোগকারী কাঁচা সড়কে সপ্তদশ শতকে নির্মিত হয়।   ইতিহাস ও বিবরণ  পানাম নগর বা পানাম শহর নারায়ণগঞ্জ জেলার সোনারগাঁ উপজেলাধীন প্রাচীন শহর গুলোর মধ্যে অন্যতম। এটি ঢাকা-চট্টগ্রাম মহাসড়কের মোগড়াপাড়া পয়েন্ট থেকে আড়াই কিঃ মিঃ উত্তরে অবস্থিত।  মূঘল সম্রাজ্যের প্রত্যক্ষ শাসনে আসার পর মুঘলরা সোনারগাঁতে বেশ কিছু সড়ক ও সেতু নির্মাণের ফলে সোনারগাঁ ও পানাম শহর নতুন রূপে আবির্ভূত হয়।  মূঘল আমল উপমহাদেশের যে কোন এলাকার জন্য তাৎপর্যপূর্ণ ছিল ।  ব্যাপক সংখ্যক স্থাপনা ও উন্নয়ন মূলক কাজ এ সময় পরিলক্ষিত হয়।  পানামও এর ব্যতিক্রম নয়।  সম্ভবত পানাম সেতু সেই সময়কালের নির্মাণ। সোনারগাঁ এলাকার বেশ কয়েকটি মুঘল স্থাপনা বর্তমানে সময়ে অক্ষত রয়েছে তার ভেতর তিনটি সেতু রয়েছে।  এগুলো হচ্ছে- পানাম সেতু, দালালপুর সেতু ও পানাম নগর সেতু।  সেতুটির প্রকৃত নির্মাণ কাল সংক্রান্ত কোন প্রামাণ্য শিলালিপি না থাকলেও স্থাপত্যরীতি বিবেচনা করে ঐতিহাসিকরা এটিকে মুঘল আমলে অর্থাৎ সপ্তদশ শতকে নির্মিত স্থাপনা হিসেবে একমত হয়েছেন।  তিন খিলান বিশিষ্ট সেতুটি দৈর্ঘে ১৭৩ ফুট এবং প্রস্থে ১৪ ফুট।  সেতুটির খাঁড়া ইটের গাথুনি বৃত্তাকারে সন্নিবেশিত।  সেতুর মধ্যবর্তী খিলানটি অপর দুটি অপেক্ষা উচু এবং প্রশস্ত।  যার ফলে সেতুটির নিচ দিয়ে জলযান চলাচল করতে পারত ।    সেতুটি এখনো ব্যবহৃত হচ্ছে।   গ্যালারি   আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা বিষয়শ্রেণী:নারায়ণগঞ্জ জেলার দর্শনীয় স্থান
মাফিয়া ১ ২০২২ সালের বাংলাদেশী চলচ্চিত্র। চলচ্চিত্রটি পরিচালনা করেছেন তৌহিদ হোসেন চৌধুরী। অপরাধ জগতের কাহিনী নিয়ে নির্মিত হয়েছে চলচ্চিত্রটি। এতে খল চরিত্রে ভূমিকায় অভিনয় করেছেন জাহিদ হাসান।   পটভূমি    বিতর্ক  এ চলচ্চিত্র নিয়ে নির্মাতাদের ছিল অন্য রকম পরিকল্পনা। শুটিংয়ের সময় সবারই ভাবনা ছিল ১০৪ পর্বের ওয়েব সিরিজ হিসেবে অবমুক্ত হবে    নির্মাতা শাহীন শিহাব বলেন শুটিং শেষ করার পর , এটি এখন সিনেমা! পুরো সিনেমাটিকে আটটি ভাগে একের পর এক মুক্তি দেয়া হচ্ছে। এরপর সিকুয়েল হিসেবে আসবে ‘মাফিয়া টু’, ত্রিকুয়েল হিসেবে ‘মাফিয়া থ্রি’, এভাবে আট পর্বের হবে।   অভিনয়ে   ইমন, মাহিয়া মাহি, আনিসুর রহমান মিলন, আঁচল, মৌ খান, মিশা সওদাগর, শিবা শানু, আঁখি, রাহা তানহা, শ্যামল মওলা,   মুক্তি   চলচ্চিত্রটি ২০২২ সালের ১৮ ফেব্রুয়ারি বাংলাদেশের ২৫ টি হলে প্রেক্ষাগৃহে মুক্তি পায়।   তথ্যসূত্র   বিষয়শ্রেণী:২০২২-এর চলচ্চিত্র বিষয়শ্রেণী:বাংলাদেশী চলচ্চিত্র
নি নি (, জন্ম ৮ আগস্ট ১৯৮৮) একজন চীনা অভিনেত্রী, যিনি ২০১১ সালের ঝাং ইমু পরিচালিত চলচ্চিত্র দ্য ফ্লাওয়ারস অফ ওয়ার -এ ইউ মো এবং ২০১৯ সালে টেলিভিশন ধারাবাহিক লাভ অ্যান্ড ডেসটিনি-তে লিং শি চরিত্রে অভিনয় করার জন্য সর্বাধিক পরিচিত। তাকে সাউদার্ন মেট্রোপলিস ডেইলি দ্বারা "নব্য চার ড্যান অভিনেত্রী" হিসাবে বিবেচনা করা হয়।    জীবনের প্রথমার্ধ  নি ৮ মার্চ ১৯৮৮ সালে নানজিং, জিয়াংসু, চীনে জন্মগ্রহণ করেন। তিনি চীনের কমিউনিকেশন ইউনিভার্সিটি, নানজিং থেকে টেলিভিশন সম্প্রচার ও আয়োজক বিষয়ে স্নাতক হন।    কর্মজীবন  নি ঝাং ইমুর যুদ্ধবিষয়ক চলচ্চিত্র দ্য ফ্লাওয়ারস অফ ওয়ার -এ আত্মপ্রকাশ করেন, প্রধান নারী চরিত্র "ইউ মো" চরিত্রে অভিনয় করেন।  তিনি চলচ্চিত্রে অভিনয়ের জন্য প্রশংসা পান এবং খ্যাতি অর্জন করেন।   ২০১২ এবং ২০১৩ সালে, লি লিউ ইয়ের সাথে রহস্য চলচ্চিত্র  রিডেম্পশনে,  প্রণয়ধর্মী চলচ্চিত্র লাভ উইল টিয়ার আস অ্যাপার্ট এবং রোড-ট্রিপ নাট্য চলচ্চিত্র আপ ইন দ্য উইন্ড -এ অভিনয় করেন।    ২০১৪ সালে, নি আসন্ন-যুগের চলচ্চিত্র ফ্লিট অফ টাইমে অভিনয় করেন।   ২০১৫ সালে, নী ব্রাইড ওয়ারসের চীনা পুনর্নির্মানে  অ্যাঞ্জেলাবেবির সাথে অভিনয় করেছিলেন।   ২০১৬ সালে, নি লুক বেসন রচিত চীনা-ফরাসি কাল্পনিক দ্য ওয়ারিয়র্স গেটে অভিনয় করেছিলেন।  একই বছর, তিনি ঝাং ইমু'র কন্যা দ্বারা পরিচালিত প্রণয়ধর্মী হাস্যরসাত্মক চলচ্চিত্র সাডেনলি সেভেন্টিনে অভিনয় করেন।   ২০১৭ সালে, নি কাল্পনিক অ্যাকশন চলচ্চিত্র উ কং,  পাশাপাশি সুই হার্ক পরিচালিত বিজ্ঞান কল্পকাহিনী উক্সিয়া চলচ্চিত্র দ্য থাউজেন্ড ফেস অফ দুনজিয়াতে অভিনয় করেছিলেন।   ২০১৮ সালে, নি তার প্রথম টেলিভিশন নাটক, দ্য রাইজ অফ ফিনিক্সে চেন কুনের সাথে অভিনয় করেছিলেন। ধারাবাহিকের গানের অংশ হিসেবে তিনি তার প্রথম একক "হোয়াই টু নো এভেইল" প্রকাশ করেন।   ফোর্বস চীন তাদের ৩০ অনূর্ধ্ব ৩০ এশিয়া ২০১৭ -এ তালিকাভুক্ত করে যা ৩০ বছরের কম বয়সী ৩০ জন প্রভাবশালী ব্যক্তিদের একটি তালিকা যারা তাদের ক্ষেত্রে যথেষ্ট প্রভাব ফেলেছে।   ২০১৯ সালে, নি বড় পর্দায় ফেরেন অপরাধ ডাকাতি চলচ্চিত্র স্যাভেজ -এ।  এরপর তিনি স্টেন লাই পরিচালিত ওয়ান ওয়ান জিরো এইট নাটকের মাধ্যমে থিয়েটারে আত্মপ্রকাশ করেন।  একই বছর, নি চ্যাং চেনের সাথে কাল্পনিক প্রণয়ধর্মী নাটক লাভ অ্যান্ড ডেসটিনিতে অভিনয় করেন।  ধারাবাহিকটি ইতিবাচক পর্যালোচনা পায়, এবং নি একটি কুমারী পরীর চরিত্রে অভিনয়ের জন্য প্রশংসা অর্জন করেন, যেখানে সে সুখ পাবার জন্য অসংখ্য সংগ্রামের মধ্য দিয়ে যান।   ২০২০ সালে, নি অ্যাকশন থ্রিলার শক ওয়েভ ২ -এ অ্যান্ডি লাউ -এর সাথে অভিনয় করেন।   ২০২১ সালে, নিকে নাইট ওয়ান্ডারার নাটকে অভিনয়ের জন্য নেয়া হয়েছিল, যা দেং লুনের পাশাপাশি ঝাও শি ঝির জনপ্রিয় সময়-ভ্রমণ বিষয়ভিত্তিক উপন্যাস "ইয়ে এলভি রেন" (夜旅人) থেকে রূপান্তরিত।    তথ্যসূত্র    বহিঃসংযোগ      Ni Ni at hkmdb.com  Ni Ni at chinesemov.com বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা চলচ্চিত্র অভিনেত্রী বিষয়শ্রেণী:চীনা টেলিভিশন অভিনেত্রী বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:শ্রেষ্ঠ নবাগতার জন্য এশীয় চলচ্চিত্র পুরস্কার বিজয়ী বিষয়শ্রেণী:নানচিংয়ের অভিনেত্রী বিষয়শ্রেণী:২১শ শতাব্দীর চীনা অভিনেত্রী
১৯৬৯ এশিয়ান চ্যাম্পিয়ন ক্লাব টুর্নামেন্ট হল বর্তমান এএফসি চ্যাম্পিয়ন্স লিগ এলিট প্রতিযোগিতার দ্বিতীয় আসর, যা এশিয়ান ফুটবল কনফেডারেশন কর্তৃক আয়োজিত হয়েছিল। ১০টি দেশের ১০টি ঘরোয়া লিগ চ্যাম্পিয়ন টুর্নামেন্টে অংশ নিয়েছিল। প্রতিযোগিতাটি থাইল্যান্ডের ব্যাংককে অনুষ্ঠিত হয়েছিল এবং ১০টি ক্লাবকে ৫টি করে দুটি গ্রুপে বিভক্ত করা হয়েছিল। গ্রুপ চ্যাম্পিয়ন ও রানার্স-আপ দল সেমি-ফাইনালে উন্নীত হয়েছিল।  ম্যাকাবি তেল আবিব কোরিয়ান ক্লাব ইয়াংজি এফসিকে পরাজিত করে প্রতিযোগিতা জিতে দ্বিতীয় ইজরায়েলি ক্লাব হয়ে ওঠে।  দলের অবস্থান  গ্রুপ পর্ব  গ্রুপ এ  গ্রুপ বি  নকআউট পর্ব বন্ধনী  সেমি-ফাইনাল  তৃতীয় স্থান নির্ধারণী ম্যাচ  ফাইনাল  তথ্যসূত্র  বহিঃসংযোগ মুলকাহি, এন্ডা; কার্সডর্প, ডির্ক. আরএসএসএফ এ "এশিয়ান ক্লাব প্রতিযোগিতা ১৯৬৮/৬৯"  বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা বিষয়শ্রেণী:১৯৬৯-এ এশীয় ফুটবল এশিয়ান ক্লাব টুর্নামেন্ট বিষয়শ্রেণী:থাইল্যান্ডে আয়োজিত আন্তর্জাতিক ক্লাব ফুটবল প্রতিযোগিতা বিষয়শ্রেণী:পূর্ব নির্ধারিত ফুটবল প্রতিযোগিতা
"গিট এলং, লিটল ডগিজ", হলো একটি ঐতিহ্যবাহী রাখাল গীতি, যা হুপি টি ই ইয়ো নামেও পরিচিত। এটি শিশুদের দোলনায় দোল খাওয়ানোর সময় বয়স্কদের গাওয়া একটি ঐতিহ্যবাহী আইরিশ গীতির একটি প্রকার বলে ধারণা করা হয় দ্য ভার্জিনিয়ার লেখক ওভেন উইস্টার ১৮৯৩ সালে দৈনিক পত্রিকায় প্রথমবার রাখাল গীতির অভিযোজনের কথা বলেছিলেন।  উইস্টারের প্রভাবের মাধ্যমে ১৯১০ সালে জন লোম্যাক্সের কাউবয় সংস্ এন্ড আদার ফ্রন্টিয়ার ব্যাল্লাডস এ প্রথম সুর ও গানের কথা প্রকাশিত হয়েছিলো। এটি রাউড লোকসঙ্গীত গানের সূচক বা রাউড ফোক সং ইনডেক্স  নং ৮২৭ হিসাবে  তালিকাভুক্ত করা আছে। আমেরিকার পশ্চিমা লেখকদের সদস্যরা এটিকে সর্বকালের শীর্ষ ১০০ পশ্চিমা গানের একটি হিসাবে বেছে নিয়েছে।  গানে উল্লিখিত "ডগিজ" বা "কুকুর" হলো অবহেলিত এতিম বাছুর। Cassidy, Frederic Gomes, and Joan Houston Hall. "dogie" Dictionary of American Regional English.  June 4, 2009  গানের প্রথমতম বাণিজ্যিক রেকর্ডিং হ্যারি "ম্যাক" ম্যাকক্লিনটক ১৯২৯ সালে প্রকাশ রেছিলেন ( ভিক্টর ভি -৪০০১৬ এ "গেট অলং, লিটল ডগিজ" হিসাবে প্রকাশিত হয়েছিল)। গানটি রেকর্ড করেছেন এমন অন্য শিল্পীদের মধ্যে রয়েছেন বিং ক্রাজবি (তাঁর ১৯৬০ সালের অ্যালবাম হাউ দ্য ওয়েস্ট ওয়াস ওন এর জন্য), রয় রজার্স, টেক্সট রিটার, দ্যা সংস্ অব দ্যা পাইওনিয়ার্স, পিট সিগার, বার জি রেংলার্স, দ্য কিংস্টন ট্রায়ো, চার্লি ড্যানিয়েলস, ডেভিড ব্রোমবার্গ, অ্যালভিন এবং চিপমুনস, হোলি গোলাইটলি, সুজি বোগগাস এবং নিকেল ক্রিক। এটি অ্যানিম্যানিয়াকস কার্টুনে "দ্য ব্যাল্লাড অব ম্যাজেলান" হিসাবে রূপান্তরিত হয়েছিল।  ঐতিহাসিক রিচার্ড হোয়াইট ১৯৯১ সালে তাঁর বইয়ে ইজ ইজ ইজ মিস্টফরুন অ্যান্ড মাই ওয়ান অব মাই ওয়ান: আ নিউ হিস্ট্রি অফ দ্য আমেরিকান ওয়েস্ট শিরোনাম হিসাবে গানটি থেকে একটি লাইন ধার করেছিলেন।   তথ্যসূত্র    বহিঃসংযোগ    লাইব্রেরি অফ কংগ্রেস : আমেরিকান ফোক লাইফ সেন্টার  হোয়াইট, জন আই।, গিট ওলং, লিটল ডগিজ: আমেরিকান ওয়েস্টের গান ও গীতিকারী (উর্বানা: ইউনিভার্সিটি অফ ইলিনয় প্রেস, 1975) "এএফসি নিউজ," গ্রীষ্ম 2006, কংগ্রেস অব দ্য আমেরিকান ফোক লাইফ সেন্টারে উল্লেখ রয়েছে  লাইব্রেরি অফ কংগ্রেসের সংগীত বিভাগে "বিশেষ সংগ্রহের গাইড", কংগ্রেসের গ্রন্থাগার  বিষয়শ্রেণী:প্রাণী সম্পর্কিত গান বিষয়শ্রেণী:মার্কিন লোক গান বিষয়শ্রেণী:গানের বছর অজানা
সাদরি () ভারতের রাজস্থান রাজ্যের পালি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাদরি শহরের জনসংখ্যা হল ২৪,৪০৩ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৮% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে সাদরি এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
২০১৫ ঢাকা দক্ষিণ সিটি কর্পোরেশন নির্বাচন ৩০ এপ্রিল ২০১৫-এ অনুষ্ঠিত হয়। নির্বাচনে ৪৮.৪০% ভোট পড়ে। মেয়র নির্বাচনে মোট ২০ জন প্রার্থী অংশ নেন। বাংলাদেশ জাতীয়তাবাদী দলের প্রার্থী মির্জা আব্বাস ফলাফল প্রত্যাখ্যান করে নির্বাচনে কারচুপি হয়েছে বলে অভিযোগ করেছেন। সাঈদ খোকন ২৪১,০০৫ ভোটের সংখ্যাগরিষ্ঠতা নিয়ে নির্বাচনে জয়ী হন। তিনটি ভোট কেন্দ্র স্থগিত করা হয়েছিল।   ফলাফল   মেয়র নির্বাচন  ঢাকা দক্ষিণ মেয়র নির্বাচন, ২০১৫প্রার্থী দল ভোট % সাঈদ খোকনআওয়ামী লীগ ৫৩৫,২৯৬ ৫৯.১২ মির্জা আব্বাসবিএনপি ২৯৪,২৯১ ৩২.৫০ আব্দুর রহমান ইসলামী আন্দোলন ১৪,৭৮৪ ১.৬৩ মোহাম্মদ সাইফুদ্দিনজাতীয় পার্টি ৪,৫১৯ ০.৫০ আবু নাসের মোহাম্মদস্বতন্ত্র  ২,১৯৭ ০.২৪ রেজাউল করিম  ২,১৭৩ ০.২৪ শাহিন খান ২,০৭৪ ০.২৩ গোলাম মাওলা রনি ১,৮৮৭ ০.২১ সহিদুল ইসলাম ১,২৩৯ ০.১৪ বজলুর রশীদ ১,০২৯ ০.১১ জাহিদুর রহমান ৯৮৮ ০.১১ আসাদুজ্জামান রিপন ৯২৮ ০.১০ এ এস এম আকরাম ৬৮২ ০.০৮ দিলীপ ভদ্র  ৬৬৯ ০.০৭ আব্দুল খালেক ৫৫০ ০.০৬ সফি উল্লাহ চৌধুরী ৫১২ ০.০৬ মশিউর রহমান ৫০৮ ০.০৬ আকতারুজ্জামান ৩৬২ ০.০৪ আইয়ুব হোসেন ৩৫৪ ০.০৪ বাহরানে সুলতান ৩১২ ০.০৩অবৈধ ৪০,১৩০ ৪.৪৩সংখ্যাগরিষ্ঠতা ২৪১,০০৫ ২৬.৬২ভোটদান  ৯০৫,৪৮৪ ৪৮.৪০মোট নিবন্ধিত ১,৮৭০,৭৭৮   আওয়ামী লীগ জয়ী   কাউন্সিলর নির্বাচন   |- ! style="background-color:#E9E9E9;text-align:left;" width=225|দল  ! style="background-color:#E9E9E9;text-align:right;" |আসন জিতেছে  ! style="background-color:#E9E9E9;text-align:right;" |আসন পরিবর্তন  |- | style="text-align:left;" |বাংলাদেশ আওয়ামী লীগ | style="text-align:center;" | ৩৭ | style="text-align:center;" |   |- | style="text-align:left;" |বাংলাদেশ জাতীয়তাবাদী দল | style="text-align:center;" | ৭ | style="text-align:center;" |   |- | style="text-align:left;" |স্বতন্ত্র  | style="text-align:center;" | ১৩ | style="text-align:center;" |   |- | colspan="3"|সূত্র: ডেইলী ইত্তেফাক |}   তথ্যসূত্র   বিষয়শ্রেণী:২০১৫-এ বাংলাদেশ বিষয়শ্রেণী:ঢাকা দক্ষিণ সিটি কর্পোরেশন বিষয়শ্রেণী:বাংলাদেশে স্থানীয় নির্বাচন বিষয়শ্রেণী:২০১৫-এ বাংলাদেশে নির্বাচন বিষয়শ্রেণী:ঢাকা
গ্রীক পৌরাণিক কাহিনীতে, ওট্রেরা ছিলেন আমাজনের প্রতিষ্ঠাতা এবং প্রথম রানী, যুদ্ধ এবং সাহসের দেবতা আরেসের সহধর্মিণী এবং হিপ্পোলিটা এবং পেনথেসিলিয়ার মা। তাকে ইফেসাসে আর্টেমিসের মন্দিরের প্রতিষ্ঠাতা হিসাবে কৃতিত্ব দেওয়া হয়।   গ্রীক পুরাণ    আমাজনের রানী  খ্রিস্টপূর্ব ৩য় শতাব্দীর একজন প্রাচীন গ্রীক লেখক রোডসের অ্যাপোলোনিয়াস লিখেছেন যে আমাজনের তিনটি শহর ডোয়াস সমভূমিতে অবস্থিত। সেথায় তিনি আরও উল্লেখ করেন আরেস, ওট্রেরা এবং অ্যান্টিওপের নির্মিত একটি মন্দিরের কথা, যা মরুজ দ্বীপে অবস্থিত এবং কাকজাতীয় পাখিতে পূর্ণ। Apollonius of Rhodes, Argonautica 2.370  ওট্রেরাকে কখনও কখনও ইফেসাসের আর্টেমিসের মন্দিরের পৌরাণিক প্রতিষ্ঠাতা হিসাবে বিবেচনা করা হয়, আমাজনের সাথে যার ঘনিষ্ঠতম সংযোগ ছিল। তিনিই আমাজন জাতির প্রতিষ্ঠাতা মা এবং প্রথম আমাজন রানী। Hyginus, Fabulae 223 and 225   ওট্রেরা এবং আর্টেমিসের মন্দির  যুদ্ধরত আমাজনদের ইফেসাসে আর্টেমিসের মন্দির প্রতিষ্ঠার কৃতিত্ব দেওয়া হয়। কথিত আছে, তারা একটি ওক গাছের নীচে একটি মূর্তি স্থাপন করেছিল। তাদের মধ্যে একজন ছিলেন হিপ্পোলিটা, যিনি দেবীর সম্মানে আচার অনুষ্ঠান কার্য সম্পাদন করে এবং অতঃপর সর্ব -সমেত মূর্তিটির চারপাশে তাদের বর্শা এবং বর্ম অঞ্জলি দিয়ে একটি যুদ্ধ নৃত্যে মশগুল হয়ে পড়েন । তাদের কেউ সেই বার্ষিক নৃত্যকে প্রত্যাখ্যান করার অধিকার রাখতো না, কেননা এর জন্য তাদের শাস্তি দেওয়া হতো। আর এই নৃত্য প্রত্যাখানের অভিযোগে হিপপোলিটাকেও শাস্তি দেওয়া হয়েছিল।   সম্ভাব্য অভিযান  একটি লিপিবদ্ধ নথি যেথায় ওট্রেরার নাম সারসরি উল্লেখিত না থাকলেও ধারণা করা হয়েছে যে, একবার রানী ওট্রেরার নেতৃত্বে আমাজনরা ট্রয়ের বিরুদ্ধে একটি অভিযানে অংশ নিয়েছিল এবং সেই যুদ্ধে বীর বেলেরোফোন তাদের বিরুদ্ধে নেতৃত্বাধীন ছিলো। উক্ত যুদ্ধে রানী ওট্রেরার দল বিজয়ী হয়েছিলো।Homer, Iliad 3.185 Homer, Iliad 6.161-186Pindar, Olympian Odes 13.85Apollodorus, Library 2.3.2   তথ্যসূত্র   বিষয়শ্রেণী:পৌরণিক গ্রীক চরিত্র বিষয়শ্রেণী:আমাজন রানী বিষয়শ্রেণী:গ্রিক পুরাণে নারী
১৯৬৩ সালের Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p161  ২৩ জানুয়ারি কুয়েতে সাধারণ নির্বাচন অনুষ্ঠিত হয়। সর্বমোট ২০৫ জন প্রার্থী ৫০টি আসনে প্রতিদ্বন্দ্বিতা করেন, যার মধ্যে সরকার সমর্থক প্রার্থীরা বৃহত্তম ব্লক হিসাবে আবির্ভূত হয়েছে। ভোটার উপস্থিতি ছিল ৮৫.০%। Nohlen et al., p162   ফলাফল    তথ্যসূত্র   বিষয়শ্রেণী:১৯৬৩-এ এশিয়ায় নির্বাচন বিষয়শ্রেণী:১৯৬৩-এ কুয়েত ১৯৬৩ বিষয়শ্রেণী:নির্দলীয় নির্বাচন
রুকিন্দীপুর ইউনিয়ন বাংলাদেশের রাজশাহী বিভাগের জয়পুরহাট জেলার আক্কেলপুর উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- আহসান কবির এপ্লব +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  জয়পুরহাট জেলা   তথ্যসূত্র   বিষয়শ্রেণী:আক্কেলপুর উপজেলার ইউনিয়ন
শহীদ মিরাজ-তপন স্টেডিয়াম ১৯৬৩ সালে নির্মিত বাংলাদেশের জেলা পর্যায়ের স্টেডিয়াম। স্টেডিয়ামটি মানিকগঞ্জ জেলার মানিকগঞ্জ পৌরসভায় মানিকগঞ্জ টাউন হলের উত্তরে মাস্টারপাড়া সড়কের পাশে অবস্থিত। এই স্টেডিয়ামে বাংলাদেশের জাতীয় দিবস সমূহের অনুষ্ঠান, কনসার্ট; জেলার বিভিন্ন ক্রীড়া বিশেষ করে ক্রিকেট ও ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও মানিকগঞ্জ জেলা ক্রীড়া সংস্থার তত্ত্বাবধানে রয়েছে।   ইতিহাস  মোহাম্মদ ইব্রাহিম ও বেদার বখত নামে মানিকগঞ্জ জেলার দুই ক্রীড়াপ্রেমী স্টেডিয়ামের জমি দান করেন। ষাটের দশকে তৎকালীন মহকুমা প্রশাসক ওবায়দুল্লাহ খান স্টেডিয়াম নির্মাণে ভূমিকা রাখেন। ১৯৬৩ সালে ৩.৯৮ একর জমির উপর স্টেডিয়ামটি নির্মিত হয়। বাংলাদেশ স্বাধীন হওয়ার পর মুক্তিযুদ্ধে দুই শহিদ মুক্তিযোদ্ধা এ কে এম মিরাজ উদ্দিন ও তপন চৌধুরীর নামে স্টেডিয়ামটির নামকরণ করা হয় 'শহীদ মিরাজ-তপন স্টেডিয়াম'।   কাঠামো ও বৈশিষ্ট্য  স্টেডিয়ামটি আয়তাকার। ফুটবল ম্যাচ করার উপযোগী, তবে ক্রিকেটের জন্য নয়। স্টেডিয়ামের আলাদা ড্রেসিং রুম নেই। এটির ১০টি কক্ষ বিশিষ্ট ২ তলা ভবন ও পশ্চিম-উত্তর ও পূর্ব সীমানা প্রাচীর ঘেঁষে ৫০০০ দর্শক ধারণক্ষম কংক্রিটের গ্যালারি তৈরী করা হয়েছে। আলাদা করে স্টেডিয়াম সংলগ্ন জিমনাসিয়াম ও মিলনায়তন নেই। স্টেডিয়াম সংলগ্ন পুকুরটি সাঁতার প্রতিযোগিতার জন্য ব্যবহার হয়।   আয়োজন    নিয়মিত আয়োজন  স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয় মানিকগঞ্জ জেলা ক্রীড়া সংস্থার আয়োজনে জেলা পর্যায়ের বিভিন্ন স্তরের ক্রিকেট লিগ এই ভেন্যুতে অনুষ্ঠিত হচ্ছে। মানিকগঞ্জ জেলা ফুটবল অ্যাসোসিয়েশনের আয়োজনে এই ভেন্যুতে জেলা পর্যায়ের ফুটবল লিগ, আন্তঃ উপজেলা ফুটবল, ডিএফএ কাপ প্রতিযোগিতা অনুষ্ঠিত হয়।   উল্লেখযোগ্য আয়োজন  এই ভেন্যুটি ২০১৪ সালে বাংলাদেশ প্রিমিয়ার লিগ (ফুটবল)-এর খেলা অনুষ্ঠানের জন্য সংরক্ষিত ভেন্যু হিসেবে শহীদ বরকত স্টেডিয়ামের সাথে বাংলাদেশ ফুটবল ফেডারেশনের তালিকাভুক্ত ছিল। মানিকগঞ্জ জেলা প্রশাসকের উদ্যোগে ২০১৭ সালের ১১০ মার্চ 'মাদক বিরোধী' কনসার্ট অনুষ্ঠিত হয়।  সংস্কৃতিবিষয়ক মন্ত্রণালয়ের উদ্যোগে ২০১৮ সালের ৬ সেপ্টেম্বর 'অপ্রতিরোধ্য অগ্রযাত্রা উন্নয়ন কনসার্ট অনুষ্ঠিত হয়। বাংলাদেশ ক্রিকেট বোর্ড আয়োজিত ২০১৮-১৯ সালের ইয়াং টাইগার অনূর্ধ্ব-১৪ ক্রিকেট প্রতিযোগিতা ঢাকা বিভাগ-উত্তর অঞ্চলের খেলা এই ভেন্যুতে অনুষ্ঠিত হয়েছে।   তথ্যসূত্র    বহিঃসংযোগ  মানিকগঞ্জ জেলার খেলাধুলা  বিষয়শ্রেণী:বাংলাদেশের স্টেডিয়াম বিষয়শ্রেণী:মানিকগঞ্জ জেলা বিষয়শ্রেণী:বাংলাদেশের ফুটবল মাঠ বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত